CELEX: 31982R3064
Language: el
Date: 1982-11-18 00:00:00
Title: Κανονισμός (EOK) αριθ. 3064/82 τής Επιτροπής τής 18ης Νοεμβρίου 1982 περί τών προσαρμογών τής τιμής προσφοράς «ελεύθερο στά σύνορα» τού υβριδίου αραβοσίτου πού προορίζεται πρός σπορά

Avis juridique important

|

31982R3064

Κανονισμός (EOK) αριθ. 3064/82 τής Επιτροπής τής 18ης Νοεμβρίου 1982 περί τών προσαρμογών τής τιμής προσφοράς «ελεύθερο στά σύνορα» τού υβριδίου αραβοσίτου πού προορίζεται πρός σπορά  

Επίσημη Εφημερίδα αριθ. L 323 της 19/11/1982 σ. 0013 - 0014 Φινλανδική ειδική έκδοση: Κεφάλαιο 3 τόμος 15 σ. 0177  Ισπανική ειδική έκδοση: Κεφάλαιο 03 τόμος 26 σ. 0122  Σουηδική ειδική έκδοση: Κεφάλαιο 3 τόμος 15 σ. 0177  Πορτογαλική ειδική έκδοση : Κεφάλαιο 03 τόμος 26 σ. 0122 

***** ΚΑΝΟΝΙΣΜΟΣ (ΕΟΚ) αριθ. 3064/82 ΤΗΣ ΕΠΙΤΡΟΠΗΣ  της 18ης Νοεμβρίου 1982  περί των προσαρμογών της τιμής προσφοράς «ελεύθερο στα σύνορα » του υβριδίου αραβοσίτου που προορίζεται προς σπορά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 3808/81 (2), και ιδίως το άρθρο 6 παράγραφος 5,  Εκτιμώντας:  ότι σύμφωνα με το άρθρο 3 του κανονισμού (ΕΟΚ) αριθ. 1578/72 του Συμβουλίου της 20ής Ιουλίου 1972 (3), εάν κατά την εισαγωγή στην Κοινότητα το υβρίδιο αραβοσίτου παρουσιάζεται σε στάδιο εμπορίας ή συσκευασίας διαφορετικό από εκείνο που έχει επιλεγεί για τον καθορισμό της τιμής αναγωγής, ιδίως αν πρόκειται περί σπόρων προς σπορά που παράγονται με συμφωνητικό πολλαπλασιασμού με τρίτες χώρες, η τιμή προσφοράς «ελεύθερο στα σύνορα» του προϊόντος αυτού υπόκειται στις απαραίτητες προσαρμογές·  ότι, λαμβανομένων υπόψη των συνήθων εμπορικών πρακτικών, ορισμένες ποσότητες δύνανται να εισαχθούν σε στάδιο εμπορίας ή συσκευασίας διαφορετικό από εκείνο που έχει επιλεγεί για τον καθορισμό της τιμής αναγωγής· ότι πρέπει, κατά συνέπεια, να προβλεφθούν οι απαραίτητες προσαρμογές της τιμής προσφοράς « ελεύθερο στα σύνορα»·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων προς Σπορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τον καθορισμό της τιμής προσφοράς «ελεύθερο στα σύνορα» του υβριδίου αραβοσίτου που προορίζεται προς σπορά, οι προσαρμογές που αναφέρονται στο άρθρο 3 του κανονισμού (ΕΟΚ) αριθ. 1578/72 πραγματοποιούνται σύμφωνα με το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 246 της 5. 11. 1971, σ. 1.  (2) ΕΕ αριθ. L 382 της 31. 12. 1981, σ. 37.  (3) ΕΕ αριθ. L 168 της 26. 7. 1972, σ. 1.   ΠΑΡΑΡΤΗΜΑ  ΥΒΡΙΔΙΑ ΑΡΑΒΟΣΙΤΟΥ  Εισαγωγή μετά από συμβόλαιο πολλαπλασιασμού: Δαπάνες που δεν καλύπτονται από την τιμή «ελεύθερο στα σύνορα»  (ECU/100 χγρ)  1.2.3.4 //   //   //   //   //   // Ι  // ΙΙ  // ΙΙΙ  //  //   //   //   // Ι. Προϊόντα έτοιμα προς πώληση:  //   //  //   // α) Δαπάνες εγκαταστάσεως κι επιθεωρήσεως  // 1,61  // 1,61  // 1,61  // β) Χρηματοοικονομικές δαπάνες  // 0,75  // 1,00  // 2,00  //   //   //   //   // Σύνολο   // 2,36  // 2,61  // 3,61  //   //   //   //   // ΙΙ. Ημιεπεξεργασμένα προϊόντα  //   //   //   // α) Δαπάνες εγκαταστάσεως κι επιθεωρήσεως  // 1,61  // 1,61  // 1,61  // β) Χρηματοοικονομικές δαπάνες  // 0,75  // 1,00  // 2,00  // γ) Βαθμολόγηση και συσκευασία σε σάκους  // 5,97  // 5,97  // 6,92  // δ) Απώλειες βαθμολογήσεως  // 2,70  // 4,60  // 11,80  // ε) Επεξεργασία  // 1,00  // 1,00  // 1,00  // ζ) Σάκοι, παράδοση  // 1,61  // 1,61  // 1,86  //   //   //   //  // Σύνολο   // 13,64  // 15,79  // 25,19  //   //   //   //